b'\n_START_ARTICLE_\nAripert II.\n_START_PARAGRAPH_\nAripert ali Aribert je bil vojvoda Torina in od leta 701 do 712 kralj Langobardov,  *   ni znano, \xe2\x80\xa0 712._NEWLINE_Bil je sin langobardskega kralja Raginperta in zato stranska veja Bavarske dinastije. Na prestol je pri\xc5\xa1el \xc5\xbee leta 700, vendar ga je njegov naslednik Liutpert odstavil in sam vladal leta 700 in 702. Leta 701 je vladal uzurpator Raginpert. _NEWLINE_Na prestol je ponovno posku\xc5\xa1al priti po o\xc4\x8detovi smrti. V Pavii je porazil vojsko Liutpertovega skrbnika Anspranda, ujel kralja in ga kasneje v kopalnici utopil. Osvojil je prestolnico in prisilil Anspranda na beg na Bavarsko. Do leta 703 je bila oblast trdno v njegovih  rokah.   _NEWLINE_Vladal je neprekinjeno do svoje smrti, vendar se je sre\xc4\x8deval s \xc5\xa1tevilnimi te\xc5\xbeavami. Leta 703 je spoletski vojvoda Faroald napadel Ravenski eksarhat. Aripert se mu ni pridru\xc5\xbeil, ker je \xc5\xbeelel imeti dobre odnose tako s pape\xc5\xa1tvom kot z  Bizantinskim cesarstvom. V  Mezzogiornu je kljub temu uveljavljal svojo pravico do vojvodin Benevento in Spoleto.  Prijateljstvo  pape\xc5\xbea Janeza VI. je kupil z donacijami velikih zemlji\xc5\xa1kih posesti v Kotijskih Alpah. Prijateljstvo mu v \xc5\xa1tevilnih uporih in vdorih Slovanov v Bene\xc4\x8dijo ni veliko pomagalo._NEWLINE_Leta 711 se je Ansprand vrnil iz izgnanstva z veliko vojsko bavarskega vojvode Teodeberta, kateri se je v bitki pri Pavii priklju\xc4\x8dilo veliko mo\xc5\xbe iz vzhodnega dela Langobardskega kraljestva.  Aripert je pobegnil v prestolnico, si prilastil dr\xc5\xbeavno zakladnico in posku\xc5\xa1al pono\xc4\x8di pobegniti v Galijo. Na begu se je v reki Ticino utopil. Langobardi so za njegovega naslednika izvolili Anspranda.  Aripert je bil zadnji Bavarec, ki je nosil langobardsko \xc5\xbeelezno krono.'